Прасторная, светлая зала размешчана на першым паверсе будынка. У ёй цёпла і ўтульна. Усё тут прыгожа і з густам аформлена: прывабнае, у спакойных танах фарбавае аздабленне сцен, на вокнах – шыкоўныя шторы з ламбрыкенамі, кветкі… Устаноўлены дзве кабіны для галасавання. У іх – усё неабходнае для таго, каб было зручна выбаршчыку: крэсла, дзе можна прысесць, столік, на ім — настольная лямпа, ручка для запісу. Празрыстая, у адпаведнасці з еўрастандартамі, скрыня, у якую выбаршчыкі будуць апускаць выбарчыя бюлетэні, размешчана на фоне трох сцягоў: Дзяржаўнага сцяга нашай краіны, а таксама сцяга Віцебскай вобласці і сцяга горада Глыбокае. Карацей, на ўчастку для галасавання створаны выдатныя ўмовы для работы ўчастковай камісіі, для афіцыйных наглядальнікаў і, канешне ж, для выбаршчыкаў.